KOMMISSIONENS FORORDNING (EF) Nr. 1239/97 af 30. juni 1997 om ændring af forordning (EØF) nr. 700/88 om visse gennemførelsesbestemmelser for ordningen for indførsel til Fællesskabet af visse af blomsterdyrkningens produkter med oprindelse i Cypern, Israel, Jordan og Marokko

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 4088/87 af 21. december 1987 om betingelserne for anvendelse af præferencetold ved indførsel af visse af blomsterdyrkningens produkter med oprindelse i Cypern, Israel, Jordan, Marokko samt på Vestbredden og i Gazastriben (1), senest ændret ved forordning (EF) nr. 539/96 (2), særlig artikel 5, stk. 1, og

ud fra følgende betragtninger:

Den præferencetoldbehandling, der blev indført ved forordning (EØF) nr. 4088/87, blev udvidet til også at omfatte afskårne blomster med oprindelse på Vestbredden og i Gazastriben ved forordning (EF) nr. 539/96; de gennemførelsesbestemmelser, der blev indført ved Kommissionens forordning (EØF) nr. 700/88 (3), senest ændret ved forordning (EØF) nr. 2917/93 (4), bør ændres tilsvarende;

Tyskland har etableret importmarkeder, som kan betragtes som repræsentative i forbindelse med anvendelsen af artikel 2, stk. 1, i forordning (EØF) nr. 4088/87, eftersom der foregår en betydelig handel på disse markeder, og der er adgang til daglige pris- og mængdenoteringer; disse markeder bør derfor medtages på listen i artikel 2 i forordning (EØF) nr. 700/88;

EF-produktionspriserne beregnes på grundlag af daglige noteringer af priserne på repræsentative produktionsmarkeder for de forskellige ledesorter, dvs. de sorter, der sælges flest af; visse sorter har mistet den kommercielle betydning, som de tidligere havde, mens andre sorter har fået større betydning; der bør derfor foretages en ajourføring af bilag I til forordning (EØF) nr. 700/88; bilag II tjener kun til information; det er følgelig ikke nødvendigt at opretholde det i nævnte forordning;

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Levende Planter og Blomsterdyrkningens Produkter -

UDSTEDT FØLGENDE FORORDNING:

Artikel 1

I forordning (EØF) nr. 700/88 foretages følgende ændringer:

1) Titlen affattes således:

»Kommissionens forordning (EØF) nr. 700/88 af 17. marts 1988 om visse gennemførelsesbestemmelser for ordningen for indførsel til Fællesskabet af visse af blomsterdyrkningens produkter med oprindelse i Cypern, Israel, Jordan og Marokko samt på Vestbredden og i Gazastriben.«

2) Artikel 1 affattes således:

»Artikel 1

For hvert af de fire produkter enkeltblomstrede nelliker, mangeblomstrede nelliker, storblomstrede roser og småblomstrede roser som omhandlet i artikel 1 i forordning (EØF) nr. 4088/87 fastlægges Fællesskabets produktionspriser for tidsrummet på to på hinanden følgende uger på grundlag af de daglige noteringer på hvert af de repræsentative produktionsmarkeder for hver af de i bilaget anførte ledesorter. Som ledesorter vælges de på nævnte markeder mest solgte sorter. For enkeltblomstrede nelliker og mangeblomstrede nelliker fastlægges Fællesskabets produktionspriser for henholdsvis standard- og spraytyperne.

De daglige noteringer for de i første afsnit omhandlede ledesorter sker for produkter af kvalitetsklasse I som fastlagt efter artikel 3 i Rådets forordning (EØF) nr. 234/68 (2), uanset længdebetegnelse; incidensen af omkostningerne i forbindelse med produkternes præsentation anses som indbefattet i de noterede priser.

Ved fastlæggelsen af Fællesskabets produktionspris tages der ikke hensyn til daglige noteringer, som på et repræsentativt marked afviger 40 % eller derover fra den gennemsnitlige notering i samme tidsrum på samme marked i de tre forudgående år. Omregningen til ecu af de noteringer, som medlemsstaterne meddeler, sker på grundlag af landbrugsomregningskursen for den sidste dag i den pågældende periode på to uger.«

3) Artikel 2 affattes således:

»Artikel 2

De i artikel 3, stk. 2, i forordning (EØF) nr. 4088/87 omhandlede repræsentative produktionsmarkeder er følgende:

>TABELPOSITION>

4) Artikel 3 affattes således:

»Artikel 3

De i artikel 2 i forordning (EØF) nr. 4088/87 omhandlede repræsentative importmarkeder er følgende:

>TABELPOSITION>

Som repræsentative importmarkeder anses ligeledes de markeder, hvor der for et af de pågældende produkter og en af de omhandlede oprindelser konstateres betydelige transaktioner.«

5) Artikel 4 affattes således:

»Artikel 4

På hvert repræsentativt importmarked, for hvert af de i artikel 1 nævnte fire produkter og for hvert af oprindelserne Cypern, Israel, Jordan, Marokko samt Vestbredden og Gazastriben noteres priserne, udtrykt i styk for de indførte produkter hver markedsdag i importør-grossistleddet uden fradrag af told.«

6) Bilag I og II erstattes af bilaget til nærværende forordning.

Artikel 2

Denne forordning træder i kraft på syvendedagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 30. juni 1997.

På Kommissionens vegne

Franz FISCHLER

Medlem af Kommissionen

(1) EFT nr. L 382 af 31. 12. 1987, s. 22.

(2) EFT nr. L 79 af 29. 3. 1996, s. 6.

(3) EFT nr. L 72 af 18. 3. 1988, s. 16.

(4) EFT nr. L 264 af 23. 10. 1993, s. 33.

BILAG

LEDESORTER

>TABELPOSITION>

>TABELPOSITION>